A **Szürke senkik**

egy [2016](https://hu.wikipedia.org/wiki/2016)-ban bemutatott, [első világháborús](https://hu.wikipedia.org/wiki/Els%C5%91_vil%C3%A1gh%C3%A1bor%C3%BA) témájú magyar televíziós játékfilm.

Az első világháború vége felé játszódó filmalkotás az [Osztrák–Magyar Monarchia](https://hu.wikipedia.org/wiki/Osztr%C3%A1k%E2%80%93Magyar_Monarchia) egy többnemzetiségű, magyar, osztrák és román katonákból álló felderítő csapatáról szól, amely gyakorlatilag öngyilkos küldetésben, ellenséges vonalak mögött kísérli meg megsemmisíteni az olasz haderők egy kommunikációs központját. A (fiktív) történet szerint az ötfős egységet egy hivatásos katona vezeti, az igazi főszereplő azonban Döme, egy tizenéves szegedi sorkatona, aki még [Isonzónál](https://hu.wikipedia.org/wiki/Isonz%C3%B3) is azt gondolja, hogy a hazáját védi, de egy galambot sem bírna megölni.

A film kizárólag külső helyszíneken játszódik, a jeleneteket [Rudabányán](https://hu.wikipedia.org/wiki/Rudab%C3%A1nya), [Pilisszentivánon](https://hu.wikipedia.org/wiki/Pilisszentiv%C3%A1n), [Nagykovácsiban](https://hu.wikipedia.org/wiki/Nagykov%C3%A1csi), [Pátyon](https://hu.wikipedia.org/wiki/P%C3%A1ty) és [Kisorosziban](https://hu.wikipedia.org/wiki/Kisoroszi), a terep- és növényzeti viszonyaik alapján a korabeli olasz hadszínterekre emlékeztető magyarországi helyszíneken forgatták.[[1]](https://hu.wikipedia.org/wiki/Sz%C3%BCrke_senkik#cite_note-1)

A pontosan egy órás (stáblistával együtt 1 óra 4 perces) tévéfilm mindvégig az öt fős felderítő egységről szól, rajtuk kívül csak olyan mellékszereplők bukkannak fel a történetben, akik olasz katonák vagy az olasz hadsereg alkalmazásában álló civilek. A film kezdetén a felderítő egység már az ellenséges vonalak mögött, olasz területen igyekszik eljutni célja felé, amelyről később derül ki, hogy az olasz hadseregnek egy olyan kommunikációs központja, ahova postagalambok hozzák-viszik a legkülönfélébb üzeneteket, hogy azokat aztán lovas futár vigye tovább, és viszont. A film fő konfliktushelyzetét részint éppen az adja, hogy a monarchikus egység legfiatalabb tagja maga is galambász családból származik: apja [Szeged](https://hu.wikipedia.org/wiki/Szeged) legnagyobb galambtenyésztője volt, akit száz galambjával együtt soroztak be a magyar hadseregbe, és a fiú az ő halála után rukkolt be, a család egyetlen megmaradt galambjával együtt.

Ahogy az egység halad a célja felé, úgy ismeri meg a néző – főként a tábortűz melletti beszélgetéseken keresztül – egyre jobban az öt embert, és így válnak a kezdeti „szürke senkikből” apránként valódi, jól megformált karakterek: Döme, a naiv galambász fiú mellett – aki úgy vonult be katonának, hogy egy galambot se tudna bántani – egy másik magyar katona, Molnár; az egységet vezető Fodor őrmester, aki korábban hadnagyi rendfokozatban tiszt is volt, de lefokoztatta magát; az osztrák Krámer, aki elesett fia koponyáját őrizgeti málhazsákjában, hogy haza tudja vinni és ott tisztességgel eltemetni; valamint a román Radu, aki nem akar semmi mást, csak hazajutni, de az őrmesterért – aki korábban megmentette őt a román hadbíróság súlyos ítélete elől – bármikor életét adná.

Az olasz kommunikációs központra (postagalamb-állomásra) egy tó partján bukkannak rá a felderítők, akik addigra túljutottak néhány tűzpárbajon, létszámbeli veszteséget is el kellett már szenvedniük. A mindössze néhány katona által őrzött helyszínt csellel közelítik meg: úgy tesznek, mintha Radu elfogta volna a (színleg összekötözött kezű, de a kabátujjában fegyvert rejtő) magyar őrmestert, akinél egy postagalambot is talált, ezért őt a madárral együtt átadja az olasz katonáknak; az akciót egy távolabbi fedezékből Döme biztosítja. Miután kiderül, hogy a galamb lábán lévő üzenet egy, az olaszoknak címzett, nyilvánvaló sértés, tűzpárbaj alakul ki a jelenlévők között, Radu elesik, Fodor pedig fogságba kerül, és ezúttal valóban egy székhez kötözik. A központot irányító olasz tiszt azonban hiába faggatja, az őrmester nem válaszol neki, illetve arcon köpi, amitől a tiszt elveszti az önuralmát, és megpofozza Fodort, aki így székestül a földre bukik – ott viszont fel tud kapni egy üvegcserepet, amivel nagy nehezen elvágja a köteleit. Csak egy másodpercen múlik, hogy hiába küzdött: a tiszt ebben a pillanatban, hirtelen indulatból lelövi őt.

Ekkor már csak a gyerekarcú, idealista Döme van életben az egységből, ráadásul az ő rejtekhelyét is felfedezték az olaszok és egy katonájuk az ő keresésére indul. Döme az erdőben bujkálva kicselezi és a késével leszúrja az őt kereső katonát, majd a tőle elvett puskával lelövi a galambdúcok körül tartózkodó, még élő olaszokat is. Végül a galambketreceket kivonszolja a tó egy meredek partoldalú földnyelvére – nem teljesen világos, hogy mi a célja, de még az is megfordulhat a néző fejében, hogy talán a vízbe lökve akarja elpusztítani az „ellenséges” galambokat. Ám ha gondolt is Döme netán ilyesmire, erre a szörnyűségre már nem kerül sor, mert épp egy újabb galamb érkezik a dúchoz, azzal az üzenettel, hogy vége a háborúnak, az Osztrák-Magyar Monarchia kapitulált. A fiú a ketrecekre roskad, zokogásban tör ki, végül pedig szélnek ereszti az összes galambot.

A **Betonzaj**

főszereplője egy fiatal kickboxoló lány (Sztarenki Dóra alakításában), akinek vágya, hogy Németországban folytathassa karrierjét párjával, aki egyben edzője is. A nagy áttörés érdekében meg kell nyernie egy bajnokságot. Épp ekkor, a felkészülés hajrájában derül ki, hogy terhes - és nem tudja, mitévő legyen...